**Ministru kabineta noteikumu projekta “Grozījumi Ministru kabineta 2016. gada 9. augusta noteikumos Nr. 534 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ekonomikas ministrijas ierosina veikt grozījumus Ministru kabineta 2016. gada 9. augusta noteikumos Nr. 534 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi” (turpmāk – Noteikumu projekts), ar mērķi izpildīt Ministru kabineta 2020. gada 22. septembra protokola Nr. 55 31.§ “Informatīvais ziņojums “Par darbības programmas “Izaugsme un nodarbinātība” 4.2.1.2.pasākuma “Veicināt energoefektivitātes paaugstināšanu valsts ēkās” pirmās un otrās projektu iesniegumu atlases kārtas īstenošanas progresu”” 3. punktā noteikto uzdevumu.  Noteikumu projekts paredz:   * Ņemot vērā to, ka pirmā kārta ir noslēgusies, veikt neizmantotā publiskā finansējuma pārdali; * Precizēt iznākuma rādītājus; * Precizēt Noteikumu 37.punktu, pieļaujot projektu īstenošanas termiņa pagarināšana līdz ES struktūrfondu 2014.-2020. gada perioda beigām, t.i. – 2023. gada 31. decembrim.   Noteikumu projekts stāsies spēkā nākamjā dienā pēc tā publicēšanas oficiālajā izdevumā “Latvijas Vēstnesis”.  Noteikumu projekts ir saistīts un tiek virzīts paralēli ar grozījumiem Ministru kabineta 2018. gada 4. janvāra noteikumos Nr. 13 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi”. |

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | 1. Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 6. un 13. punkts.  2. Latvijas Republikas Ministru kabineta 2020. gada 19. maija sēdes protokols Nr. 34, 33.§ punkts Nr. 3.  3. Latvijas Republikas Ministru kabineta 2020. gada 22. septembra sēdes protokols Nr. 55, 31.§ punkts Nr. 3. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020. gada 22. septembra sēdes protokola Nr. 55 “Informatīvais ziņojums “Par darbības programmas “Izaugsme un nodarbinātība” 4.2.1.2. pasākuma “Veicināt energoefektivitātes paaugstināšanu valsts ēkās” pirmās un otrās projektu iesniegumu atlases kārtas īstenošanas progresu”” (turpmāk – Protokols Nr. 55) protokolā Nr. 55, 31.§ punkts Nr.3. noteikts:  *“Ekonomikas ministrijai līdz 2020. gada 30. septembrim sagatavot un iesniegt izskatīšanai Ministru kabinetā grozījumus Ministru kabineta 2016. gada 9. augusta noteikumos Nr. 534 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi” un Ministru kabineta 2018. gada 4. janvāra noteikumos Nr. 13 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” otrās projektu iesniegumu atlases kārtas īstenošanas noteikumi”, lai veiktu atlikušā 4.2.1.2. pasākuma pirmās iesniegumu atlases kārtas kvotu pārpalikuma pārdali 4.2.1.2. pasākuma otrajās iesniegumu atlases kārtas projektu attiecināmo izmaksu palielināšanai atbilstoši Ministru kabineta 2020. gada 19. maija sēdes protokollēmuma (prot. Nr.34 33.§) 3. punktā noteiktajam, dodot priekšroku gatavākajiem un efektīvākajiem projektiem, tai skaitā augstas prioritātes kultūras un izglītības nozares ēku projektiem.”*  Ņemot vērā iepriekš minēto, Ekonomikas ministrija ir izstrādājusi Ministru kabineta noteikumu projektus, ar kuriem plānots veikt izmaiņas Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” (turpmāk – 4.2.1.2. pasākums) pirmo un otro kārtu regulējošajos Ministru kabineta noteikumos.  Lai nodrošinātu korektu izpratni par papildinošās saimnieciskās darbības jēdzienu MK noteikumu Nr.534 ietvaros, Noteikumu projekts tiek papildināts ar Komercdarbības atbalsta piemērošanas normām.  Projekta iesniedzēja īpašumā, lietošanā vai valdījumā esošajā infrastruktūrā (ēkā vai ēku grupā par kuru iesniegts projektu iesniegums), kas tiek izmantota tādu funkciju vai pārvaldes uzdevumu nodrošināšanai, kuri nav saistīti ar saimniecisko darbību, pamatlīdzekļu un ilgtermiņa ieguldījumu nolietojuma periodā pieļaujams veikt papildinošu saimniecisko darbību (darbības, kas ir  tieši saistītas ar  ēkas vai ēku grupas ekspluatāciju un tai nepieciešamas vai nesaraujami saistītas ar tās  galveno nesaimniecisko izmantojumu) 20 % apmērā no infrastruktūras gada jaudas platības, laika vai finanšu izteiksmē, lai atbalsts pasākuma ietvaros netiktu kvalificēts kā komercdarbības atbalsts.  Ēkā vai ēku grupā, kurā veic energoefektivitātes projektu, ir pieļaujams veikt papildpakalpojumus, t.i. tādus pakalpojumus infrastruktūrā, kurus galvenokārt izmanto tikai nesaimnieciskajai darbībai, un kuriem pašiem par sevi nebūtu ietekme uz tirdzniecību un konkurenci Eiropas Savienības iekšējā tirgū.  Papildpakalpojumi ir tādi pakalpojumi infrastruktūrā, kurus galvenokārt izmanto tikai nesaimnieciskajai darbībai. Papildpakalpojumi parasti neietekmē tirdzniecību starp dalībvalstīm, jo tie diez vai piesaistītu citu dalībvalstu klientus un to finansēšana diez vai izraisītu būtisku ietekmi uz pārrobežu ieguldījumiem vai uzņēmējdarbību,  tiem ir vietēja ietekme. Šādiem papildpakalpojumiem nav nepieciešams piemērot valsts atbalsta regulējumu, jo attiecībā uz tiem neizpildās valsts atbalsta ceturtā pazīme – ietekme uz Eiropas Savienības iekšējo tirgu un konkurenci.  Papildpakalpojumi nav nesaraujami saistīti ar nesaimnieciskās infrastruktūras pamatdarbību, tie neizmanto tos pašus resursus, kā tas ir papildinošas saimnieciskas darbības gadījumā. Papildpakalpojumiem nav noteikts procentuāls ierobežojums pret infrastruktūras gada jaudu, kā tas ir papildinošas saimnieciskas darbības gadījumā, tomēr ir jāievēro, ka papildpakalpojumiem ir jābūt galvenokārt saistītiem ar infrastruktūras nesaimniecisko pamatdarbību. Kā piemērs: maksas garderobe muzejā, vai kafejnīca, kas nomā nelielu platību universitātes telpās, ja tā nepatērē tos pašus resursus, ko nesaimnieciskās infrastruktūras pamatdarbības.  Ja tiek konstatēts, ka ēkā vai ēku grupā, par kuru iesniegts projekta iesniegums, tiek veikta saimnieciskā darbība, kas nav uzskatāma par papildpakalpojumu, vai tiek veikta papildinoša saimnieciskā darbība, kas pārsniedz šo noteikumu [48.](https://likumi.lv/ta/id/284333#p48)punktā minēto apmēru, vai tiek veikta saimnieciskā darbība, kas nav uzskatāma par papildinošu saimniecisko darbību, projekta iesniedzējam proporcionāli šai ēkas vai ēku grupas daļai platības, laika vai finanšu izteiksmē ir pienākums atmaksāt sadarbības iestādei saņemto nelikumīgo komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004.gada 21.aprīļa Regulas (EK) Nr.794/2004, ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108.](https://likumi.lv/ta/id/296336#p108)panta piemērošanai (turpmāk – Komisijas regula Nr.794/2004), 10.pantu, tiem pieskaitot 100 bāzes punktus, no dienas, kad atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr.794/2004 11. pantā noteikto procentu likmes piemērošanas metodi.  Veikto investīciju atbilstības uzraudzību šo noteikumu [48. un 48.1 punkta](https://likumi.lv/ta/id/284333#p48) nosacījumiem reizi gadā visā projekta dzīves ciklā nodrošina sadarbības iestāde.”   1. ***Finansējuma pārdale starp finansējuma saņēmējiem un 4.2.1.2. pasākuma otrās iesniegumu atlases kārtas projektiem.***   Atbilstoši Protokolā Nr. 55 noteiktajam, Noteikumu projekts paredz 4.2.1.2. pasākuma pirmās iesnieguma atlases kārtas (noslēgusies) neizmantoto finansējumu (gan finansējumu, kas netika pieprasīts, gan pārtraukto un atsaukto projektu finansējumu) pārdalīt 4.2.1.2. pasākuma otrās iesniegumu atlases kārtas augstas gatavības projektiem.  Ekonomikas ministrija savu kvotu 2843514 EUR (ERAF 2416987 EUR; VB 426527 EUR) pārdalīja:   * Iekšlietu ministrijai 1348000 EUR (ERAF 1145 800 EUR ; VB 202 200EUR); * Kultūras ministrijai 135000 EUR (ERAF 114750 EUR; VB 20250EUR); * Labklājības ministrijai 1360514EUR (ERAF 1156 437 EUR; VB 204 077EUR).   Kultūras ministrija no savas kvotas atdeva 464980 EUR:   * VAS “Valsts nekustamie īpašumi” 464980 EUR (ERAF 395233 EUR un VB 69747EUR.   Pirmās iesniegumu atlases kārtas ietvaros identificēts sekojošu iestāžu finansējuma kvotu pārpalikums:  kvotu pārpalikums:   * Aizsardzības ministrija 272 415 EUR (ERAF 231553;VB 40862); * Iekšlietu ministrija 1149302 EUR ( ERAF 976906; VB 172396 ); * Izglītības un zinātnes ministrija 1449853 EUR (ERAF1232375;VB 217478); * Labklājības ministrija 64030 EUR (ERAF 54425; VB 9605); * Tieslietu ministrija 55068 EUR (ERAF 46807;VB 8261); * Veselības ministrija 7004 EUR (ERAF 5953; VB 1051); * Vides aizsardzības ministrija 17513 EUR ( ERAF 14886; VB 2627): * Zemkopības ministrija 828 187 EUR ( ERAF 703 959; VB 124 228); * VAS “Valsts nekustamie īpašumi” 9370 EUR ( ERAF 7964; VB 1406).   Kopā neizlietotais finansējums sastāda 3 852 742 EUR (ERAF 3274 828 EUR; VB 537052 EUR), no kuriem 299 036 EUR (ERAF 254180 EUR; VB 44856 EUR) plānots novirzīt 4.2.1.2. pasākuma pirmās iesnieguma atlases kārtas projektiem, kuriem nepieciešams papildus finansējums. Ņemot vērā, ka Labklājības ministrijai ir kvotu atlikums, summa tiek novirzīta finansējuma nepieciešamībai.  4.2.1.2. pasākuma pirmās iesniegumu atlases kārtas ietvaros identificētas sekojošas papildus finansējuma nepieciešamības:   * Kultūras ministrija 101 385 EUR (projekts: “Energoefektivitātes paaugstināšana ēkā A.Briāna ielā 13, Rīgā). * Labklājības ministrija 261 681 EUR (projekts: “Energoefektivitātes paaugstināšanas pasākumi VSAC „Kurzeme” filiāles „Veģi” ēkā”).   Skaidrojam, ka Kultūras ministrijai norādīta papildus finansējuma nepieciešamība izveidojusies dažādos projektos, tādēļ veikta attiecīgi nepieciešamā finansējuma pārdale Kultūras ministrijas kvotai.  Uz 30.04.2021. kopējie 4.2.1.2.pasākuma pirmās iesniegumu atlases kārtas projektu ietaupījumi un neatbilstoši veiktie izdevumi, kas ir atskaitīti no projektu attiecināmajām izmaksām, un kurus nevar izmantot un pārdalīt citiem projektiem/darbībām (atbilstoši 2020.gada 22.septembra protokollēmuma 30.paragrāfa 2.1.apakšpunktam) sastāda 384631EUR (ERAF 326936; VB 57695*), s*ummu atstājot pasākuma 4.2.1.2 pirmās iesniegumu atlases kārtā.  Vienlaikus atlikušos 3 105 044 EUR (ERAF 2 639 287; VB 465 757) plānots pārdalīt 4.2.1.2. pasākuma otrās iesniegumu atlases kārtas augstas gatavības projektu īstenošanai, no kuriem 1 062 416 EUR (ERAF 903053; VB 159363) atbilstoši papildus finansējuma nepieciešamībai un Protokola Nr. 55 3. punktam.   1. ***Izmaiņas sasniedzamajos 4.2.1.2. pasākuma pirmās un otrās iesniegumu atlases kārtas iznākumu rādītājos.***   Ņemot vērā 4.2.1.2. pasākuma publiskā finansējuma apjoma izmaiņas, attiecīgi nepieciešams precizēt arī iznākuma rādītājus, kas tiek aprēķināti proporcionāli pasākuma īstenošanai piešķirtajam finansējuma apmēram.  Rādītāju vērtības aprēķinātas atbilstoši noteiktajai metodikai “Rādītāju pase investīciju prioritātes specifiskajiem mērķiem” prioritārā virziena “Pāreja uz ekonomiku ar zemu oglekļa emisijas līmeni visās nozarēs” specifiskajam atbalsta mērķim “Veicināt energoefektivitātes paaugstināšanu valsts un dzīvojamās ēkās”.  Ņemto vērā, ka iepriekš, veicot izmaiņas 4.2.1.2. pasākuma finansējuma apjomā rādītāju vērtības tika neprecīzi pārrēķinātas, šobrīd veicamās izmaiņas minētajās rādītāju vērtībās ir šķietami neproporcionālas, tomēr vērtības aprēķinātas atbilstoši aktuālajam finansējuma apjomam, izmantojot apstiprinātu metodiku.  Ņemot vērā, ka darbības programmas “Izaugsme un nodarbinātība”" 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” ietvaros tiek īstenoti divi pasākumi (4.2.1.1. pasākums “Veicināt energoefektivitātes paaugstināšanu dzīvojamās ēkās” un 4.2.1.2. pasākums “Veicināt energoefektivitātes paaugstināšanu valsts ēkās”, rādītāju vērtības tiek rēķinātas vienas rādītāju pases ietvaros abiem pasākumiem. Lai nonāktu pie precīzām katra pasākuma iznākuma rādītāju vērtībām, specifiskā atbalsta mērķa kopējais iznākuma rādītājs tiek sadalīts proporcionāli piešķirtajam finansējuma apjomam katrā pasākumā. Savukārt, ņemot vērā, ka 4.2.1.2. pasākums iedalīts divās kārtās, iznākuma rādītāja vērtība sadalīta 4.2.1.2. pasākuma kārtām proporcionāli kārtām piešķirtajam finansējuma apjomam, attiecīgi:   * Pirmajā projektu iesniegumu atlases kārtā: primārās enerģijas gada patēriņa samazinājums sabiedriskajās ēkās - 26761 MWh/gadā; no atjaunojamiem energoresursiem ražotā papildjauda – 0,21 MW; aprēķinātais siltumnīcefekta gāzu samazinājums gadā – 4 158 ekvivalenta tonnas gadā; * Otrajā projektu iesniegumu atlases kārtā: primārās enerģijas gada patēriņa samazinājums sabiedriskajās ēkās - 14034 MWh/gadā; no atjaunojamiem energoresursiem ražotā papildjauda – 0,13 MW; aprēķinātais siltumnīcefekta gāzu samazinājums gadā – 2504 ekvivalenta tonnas gadā.  1. ***Projektu aktivitāšu īstenošanas termiņa pagarinājums***   Paredzēts pagarināt 4.2.1.2. pasākuma īstenošanas termiņu līdz 2023. gada 31. decembrim, lai nodrošināt iespēju finansējuma saņēmējiem veikt kvalitatīvu projektu īstenošanu, neraugoties uz valstī noteiktajiem ierobežojumiem Covid-19 saslimstības ierobežošanai.  Papildus saņemta informācija, ka Valsts akciju sabiedrība “Valsts nekustamie īpašumi” (turpmāk – VNĪ) 2019.gada 10.decembrī ir parakstījusi līgumu ar Centrālo finanšu un līgumu aģentūru par projekta “Energoefektivitātes paaugstināšana ēkā A.Briāna ielā 13, Rīgā” (Nr.4.2.1.2/18/I/055) (turpmāk – Projekts Nr.4.2.1.2/18/I/055) īstenošanu 4.2.1.2. pasākuma pirmās projektu iesniegumu atlases kārtas ietvaros par kopējo summu 506 924,96 *euro*. Saskaņā ar līgumu Projekta Nr.4.2.1.2/18/I/055 īstenošanas termiņš ir 2022.gada 31.oktobris (35 mēneši).  Papildus VNĪ objektā Aristida Briāna ielā 13, Rīgā vienlaicīgi ar Projektu Nr.4.2.1.2/18/I/055 īsteno Darbības programmas “Izaugsme un nodarbinātība” 5.6.1. specifiskā atbalsta mērķa “Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” projektu “Prototipēšanas darbnīcas “Rīga Makerspace” izveide nekustamajā īpašumā A.Briāna ielā 13, Rīgā” (ID Nr. 5.6.1.0/17/I/004) (turpmāk – Projekts Nr.5.6.1.0/17/I/004). Šobrīd Projekta Nr.5.6.1.0/17/I/004 īstenošanas termiņš ir 2022.gada 31.decembris, bet ņemot vērā būvniecības darbu īstenošanai nepieciešamo termiņu (24 mēnešus), Projekta Nr.5.6.1.0/17/I/004 termiņu plānots pagarināt līdz 2023.gada 30.jūnijam.  Svarīgi ņemt vērā, ka Projekts Nr.4.2.1.2/18/I/055 tiek īstenots vienlaicīgi ar Projektu Nr.5.6.1.0/17/I/004 un tie ir savstarpēji saistīti, tajā skaitā projektēšanas darbu veikšana, būvuzraudzība, autoruzraudzība, projekta vadības izmaksas tiek 100% apmērā finansētas no Projekta Nr.5.6.1.0/17/I/004 budžeta, savukārt būvniecības darbi abos projektos ir savstarpēji papildinoši, nav iespējams projektu Nr.4.2.1.2/18/I/055 pabeigt ātrāk.  Līdz ar to Projekta Nr. 4.2.1.2/18/I/055 īstenošanas termiņu nepieciešams pagarināt līdz 2023.gada 30.jūnijam, izvērtējot ar projekta īstenošanu saistītos riskus.  Līdz ar to Noteikumu projekts paredz precizēt Noteikumu 37.punktu, pieļaujot projektu īstenošanas termiņa pagarināšana līdz ES struktūrfondu 2014.-2020. gada perioda beigām, t.i. – 2023. gada 31. decembrim. Tas nodrošinās labvēlīgākus nosacījumus finansējuma saņēmējiem projektu īstenošanā, t.sk. mazinās nenoteiktību un riskus, ko uz projektu īstenošanu un projektu īstenošanas termiņu ievērošanu varētu atstāt, piemēram, COVID-19.  Ievērojot, ka projekta īstenošanas termiņa ierobežojums nav saistīts ar projekta mērķi, galvenajām darbībām, kopējām izmaksām un plānoto rezultātu, norma par četru gadu maksimālo termiņu ir izslēdzama un gala termiņš projekta īstenošanai ir grozāms, izvērtējot ar projekta īstenošanu saistītos riskus. Termiņa ierobežojuma atcelšana nepasliktina sākotnējo projekta vērtējumu pēc projekta iesnieguma vērtēšanas kritērijiem, bet normas sākotnējais mērķis – disciplinēt finansējuma saņēmēju – var tikt sasniegts ar Ministru kabineta 2014. gada 16. decembra noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā” 51.3 un 51.4 punktā ietverto regulējumu. Papildus secināms, ka noteikumu projektā, izslēdzot normas par projekta īstenošanas termiņa ierobežojumu, finansējuma saņēmēji projekta gaitā varētu elastīgāk vadīt iespējamos neparedzamos riskus. |
| 3. Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts ēku īpašnieki un lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz ietekmi uz administratīvo slogu un tautsaimniecību.  Nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | | |
| **Rādītāji** | **2021.gads** | | | **Turpmākie trīs gadi (*euro*)** | | | | | | | |
| **2022.gads** | | | **2023.gads** | | | **2023.gads** | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam | |
| 1 | 2 | 3 | 4 | | 5 | 6 | | 7 | 8 | |
| 1. Budžeta ieņēmumi: | 14 941 765 | -2 639 287 | 9 093 862 | | 0 | 0 | | 0 | 0 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 14 941 765 | -2 639 287 | 9 093 862 | | 0 | 0 | | 0 | 0 | |
| 1.2. valsts speciālais budžets | 0 | 0 | 0 | | 0 | 0 | | 0 | 0 | |
| 1.3. pašvaldību budžets | 0 | 0 | 0 | | 0 | 0 | | 0 | 0 | |
| 2. Budžeta izdevumi: | 17 578 548 | -3 105 044 | 10 698 661 | | 0 | 0 | | 0 | 0 | |
| 2.1. valsts pamatbudžets | 17 578 548 | -3 105 044 | 10 698 661 | | 0 | 0 | | 0 | 0 | |
| 2.2. valsts speciālais budžets | 0 | 0 | 0 | | 0 | 0 | | 0 | 0 | |
| 2.3. pašvaldību budžets | 0 | 0 | 0 | | 0 | 0 | | 0 | 0 | |
| 3. Finansiālā ietekme: | -2 636 783 | +465 757 | -1 604 799 | | 0 | 0 | | 0 | 0 | |
| 3.1. valsts pamatbudžets | -2 636 783 | +465 757 | -1604 799 | | 0 | 0 | | 0 | 0 | |
| 3.2. speciālais budžets | 0 | 0 | 0 | | 0 | 0 | | 0 | 0 | |
| 3.3. pašvaldību budžets | 0 | 0 | 0 | | 0 | 0 | | 0 | 0 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | | 0 | X | | 0 | 0 | |
| 5. Precizēta finansiālā ietekme: |  | +465 757 |  | | 0 |  | | 0 | 0 | |
| 5.1. valsts pamatbudžets | X | +465 757 | X | | 0 | X | | 0 | 0 | |
| 5.2. speciālais budžets | 0 | 0 | 0 | 0 | |
| 5.3. pašvaldību budžets | 0 | 0 | 0 | 0 | |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Atlases kārtas īstenošanai 2021.gadā nepieciešamais kopējais publiskais finansējums ir 14473504 *euro* (ERAF 12302478 *euro* un VB 2171026 *euro*) un 2022.gadā plānotais kopējais publiskais finansējums ir 10698661euro (ERAF 9093862 euro un VB 1604799 euro). | | | | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | | | | | |
| 8. Cita informācija | 4.2.1.2.pasākuma pirmās projektu iesniegumu atlases kārtas 3 105 044 EUR (ERAF 2 639 287; VB 465 757) apmērā tiek pārdalīts 4.2.1.2. pasākuma otrās iesniegumu atlases kārtas projektu īstenošanai. | | | | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Citas starptautiskās saistības | Nav |
| 2. | Citas starptautiskās saistības | Nav |
| 4. | Cita informācija | Eiropas Parlamenta un Padomes 2012. gada 25. oktobra Direktīva 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (turpmāk – Direktīva 2012/27/ES) ir pārņemta ar Energoefektivitātes likumu, bet ar 4.2.1.2. pasākuma pieejamo finansējumu tiek sniegts ieguldījums Direktīvas 2012/27/ES noteikto mērķu sasniegšanā. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | 4.2.1.2. pasākums “Veicināt energoefektivitātes paaugstināšanu valsts ēkās" tiek ieviests kā ierobežota atlase, tāpēc Noteikumu projekts tiek skaņots ar visām ministrijām, kuras skar šie grozījumi, kā arī ar VAS “Valsts nekustamie īpašumi”. |
| 2. | Sabiedrības līdzdalība projekta izstrādē | 4.2.1.2. pasākums “Veicināt energoefektivitātes paaugstināšanu valsts ēkās" tiek ieviests kā ierobežota atlase, tāpēc Noteikumu projekts tiek skaņots ar visām ministrijām, kuras skar šie grozījumi, kā arī ar VAS “Valsts nekustamie īpašumi”. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta īstenošanu nodrošinās Ekonomikas ministrija kā atbildīgā iestāde, kā arī Centrālā finanšu un līgumu aģentūra kā sadarbības iestāde, kas nodrošinās iesniegto projektu iesniegumu pieņemšanu un vērtēšanu. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.  Noteikumu projekts tiks realizēts esošo cilvēkresursu ietvaros. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretārs E. Valantis

Cauna 67013298